Det skriver Børsen fredag. Kapitalfondejede System Frugt A/S i Aarhus har for et uoplyst beløb købt Crispo Denmark, der som den eneste i Danmark fremstiller såkaldte hand cooked chips. Det vil sige naturlige chips af kartofler med skræl stegt i jordnøddeolie. - Opkøbet af Crispo vil bidrage til vores fremtidige udvikling inden for naturlig snack, siger Steffen Molberg, adm. direktør i System Frugt, der ejes af kapitalfonden Odin Equity Partners til Børsen. Den nu tidligere ejer af Crispo og direktør i virksomheden i Tårs ved Hjørring, Doc Alslev Christensen, træder ud af den daglige ledelse og bliver konsulent for Crispo.

Referat:
System Frugt har købt chipsproducenten Crispo Tårs, som er den eneste producent af hand cooked chips i Danmark.